Source: https://vzory-zmluv.dashofer.sk/onb/33/pravna-uprava-dohod-o-brigadnickej-praci-studentov-a-dohod-o-pracovnej-cinnosti-uniqueidmRRWSbk196FPkyDafLfWACuqyBmlr_0pu0fG9Jb6b6zFB9RE8GUtNA/?uri_view_type=4
Timestamp: 2020-02-22 12:15:24+00:00

Document:
Právna úprava dohôd o brigádnickej práci študentov a dohôd o pracovnej činnosti | Aktuálne vzorové zmluvy a právne podania
23.1.2020, JUDr. et Mgr. Jozef Toman, PhD., Zdroj: Verlag Dashöfer
5.3.1.2 Právna úprava dohôd o brigádnickej práci študentov a dohôd o pracovnej činnosti
Rozdiel medzi týmito dohodami je v subjekte. Dohoda o brigádnickej práci (len študent), dohoda o pracovnej činnosti (každá fyzická osoba so spôsobilosťou uzatvoriť dohodu – viď. ust. § 11 ods. 2 ZP) a v rozsahu pracovného času – dohoda o brigádnickej práci študentov (maximálne 20 hodín týždenne v priemere), dohoda o pracovnej činnosti (najviac 10 hodín týždenne; nie je tu priemer).
Dohodu o brigádnickej práci študentov môže zamestnávateľ uzatvoriť s fyzickou osobou, ktorá má štatút žiaka strednej školy alebo štatút študenta dennej formy vysokoškolského štúdia podľa osobitného predpisu a ktorá nedovŕšila 26 rokov veku.
Pozri: žiak strednej školy - zákon č. 245/2008 Z. z., študent dennej formy vysokoškolského štúdia - zákon č. 131/2002 Z. z.
Prácu na základe dohody o brigádnickej práci študentov možno vykonávať najneskôr do konca kalendárneho roku, v ktorom fyzická osoba dovŕši 26 rokov veku ( § 227 ods. 1 ZP).
Neoddeliteľnou súčasťou dohody o brigádnickej práci študentov je potvrdenie štatútu podľa § 227 ods. 1; to neplatí, ak sa dohoda uzatvára v období od skončenia štúdia na strednej škole alebo od skončenia letného semestra na vysokej škole najneskôr do konca októbra toho istého kalendárneho roku (§ 228 ods. 2 ZP).
Z hľadiska náležitostí dohody sa vyžaduje, aby mala dohoda písomnú formu pod sankciou neplatnosti (ust. § 228 ods. 1 ZP prvá veta, § 228a ods. 2 ZP prvá veta, doložka neplatnosti „inak je neplatná“ viď účinky na základe ust. § 17 ods. 2 ZP).
Náležitosti dohôd
Ust. § 228 ods. 1 a ust. § 228a ods. 2 vymenúvajú podstatné náležitosti dohôd. V prípade, ak niektorá z podstatných náležitostí chýba, je zmluva absolútne neplatná.
V prípade dohody o brigádnickej práci študentov je náležitosťou dohody potvrdenie o statuse študenta (ust. § 228 ods. 2 ZP tretia veta „Neoddeliteľnou súčasťou dohody je potvrdenie štatútu podľa § 227 ods. 1; to neplatí, ak sa dohoda uzatvára v období od skončenia štúdia na strednej škole alebo od skončenia letného semestra na vysokej škole najneskôr do konca októbra toho istého kalendárneho roku.“
Dojednanie o odmene musí byť dostatočne určité. Podľa judikatúry (R27/1980) jedna „zo základných náležitostí o pracovnej činnosti je dohoda o spôsobe odmeňovania. Nedostatočná konkretizácia spôsobu odmeňovania má za následok neplatnosť dohody o pracovnej činnosti viz. rozhodnutie uverejnené pod č. 19/1977 Sbírky soudních rozhodnutí a stanovisek). Medzi účastníkmi má byť totiž jasné, či pôjde o odmeňovanie časovou, úkolovou alebo inou mzdou.“
Od 1. 5. 2018 sa na dohody vzťahujú aj zvýhodnenia za prácu v sobotu, nedeľu, vo sviatok, nočnú prácu a kompenzácia za sťažený výkon práce. Ak sa tieto spravujú výlučne zákonom, nie je ich potrebné dojednať /ale vhodné je odkázať na § 223 ods. 2 ZP/. Ak sa však poskytujú vo väčšom rozsahu, ako ustanovuje Zákonník práce, je potrebné ich dojednanie v dohode.
Medzi podstatné náležitosti nepatrí ustanovenie o splatnosti odmeny. Splatnosť odmeny má byť predmetom dohody, avšak podľa § 228 ods. 3 ZP odmena za vykonanú prácu je splatná a musí byť vyplatená najneskôr do konca kalendárneho mesiaca, ktorý nasleduje po mesiaci, v ktorom sa práca vykonala. Na splatnosť odmeny, výplatu odmeny a zrážky z odmeny sa na dohody (konkrétne dohodu o pracovnej činnosti a dohodu o brigádnickej práci študentov; dohoda o vykonaní práce má vlastné pravidlá) primerane uplatnia ustanovenia § 129 až 132 (§ 223 ods. 2 ZP).
Podľa ust. § 227 ods. 2 ZP „Na základe dohody o brigádnickej práci študentov možno vykonávať prácu v rozsahu najviac 20 hodín týždenne v priemere; priemer najviac prípustného rozsahu pracovného času sa posudzuje za celú dobu, na ktorú bola dohoda uzatvorená.“. Podľa § 228 ods. 2 „Dohoda o brigádnickej práci študentov sa uzatvára na určitú dobu, najviac na 12 mesiacov.“ Na základe dohody o pracovnej činnosti možno vykonávať pracovnú činnosť v rozsahu najviac 10 hodín týždenne (§ 228a ods. 1 ZP) a dohoda o pracovnej činnosti sa uzatvára na určitú dobu, najviac na 12 mesiacov (§ 228a ods. 3 ZP).
V dohode si možno…

References: § 11
 § 227
 § 227
 § 228
 § 228
 § 17
 § 228
 § 228
 § 228
 § 227
 § 223
 § 228
 § 129
 § 227
 § 228